Не праблема атрымаць РА-спецыяльнасць дыстанцыйна – такая схема працуе ў шматлікіх універах (у асноўным ЗША). Але ёсць такія праграмы і ў Еўропе. Напрыклад, ва University of London, кі займае 4-е месца ў рэйтынгу еўрапейскіх ВНУ. Праграму можна скончыць за 2-5 год, яна ўключае наступныя курсы: эканамічная палітыка, грамадская палітыка і кіраванне, менеджмент дзяржаўных фінансаў, кадравы менеджмент, менеджмент інфармацыі і інфармацыйных сістэм, мясцовае самакіраванне, стратэгічнае аспекты дзяржаўнага фінансавання, арганізацыйныя змены, аналіз і праекты, прыватызацыя і стасункі паміж дзяржаўным і прыватным сектарам. Каб трапіць у гэтую праграму, абітурыентам патрэбная не толькі добрая ангельская, але і ступень па сацыяльных ці палітычных навуках. Каштуе “поўны магістр” няблага – 7740 фунтаў за ўсю праграму.